Ikk dröff woll särgen, dat glööv ikk tominnst van mi, dat ikk mi nich lichtfardich över anner Lüüts Schkoa höögen do. Wat  mi oaber in güstern Oabend in mien Oohrn rinfluttert is, dat hett mi rein good schloapen loaten. Dor heet dat doch verrafftich ut de Festspill-Uni, dat de taillierte Fendt ut dat Dörp Guttenbarch bi dat Waark föör siene Doktersaarbeit willentlich ovschrääven hett. Mit dissed Uurdeel van de Kommißschoon hett de Ex-Dokterjur nu wiss nich räkend - ok woll, wiel de Hooge School in Bayreuth joa jümmers good dorbi ovschnääden un stillhollen hett -, solaang de Minschen buten dat ehrwürdige Müürwaark keen Oahnen dorvan harn.